यूजर्स बोले- ये ओरिजिनल से भी अच्छा, फिल्म में रजनीकांत के साथ दिखेंगी तमन्ना
Tamannaah Bhatia Kaavaalaa Hookstep Dance Video - बीते दिनों तमन्ना भाटिया की अपकमिंग फिल्म जेलर का गाना ‘कावाला’ रिलीज हुआ। अब तमन्ना ने अपने सोशल मीडिया अकाउंट पर इस गाने पर अपनी डांस वीडियो शेयर की है।
बीते दिनों तमन्ना भाटिया की अपकमिंग फिल्म जेलर का गाना ‘कावाला’ रिलीज हुआ। अब तमन्ना ने अपने सोशल मीडिया अकाउंट पर इस गाने पर अपनी डांस वीडियो शेयर की है। तमन्ना ने गाने के हुक स्टेप पर पूरी एनर्जी के साथ इतना बेहतरीन डांस किया है कि सोशल मीडिया यूजर्स इसे ओरिजिनल स्टेप से भी बेहतर बता रहे हैं। फिल्म जेलर में इस गाने पर तमन्ना भाटिया सुपरस्टार रजनीकांत के साथ कावाला गाने पर डांस करती दिख रही हैं।
तमन्ना ने पूरी एनर्जी के साथ किया डांस 
वीडियो में ब्लू टॉप और ब्लैक जींस में तमन्ना बेहतरीन एक्सप्रेशंस और पूरी एनर्जी के साथ जबरदस्त डांस कर रही हैं। वीडियो में तमन्ना के साथ बैकग्राउंड में दो और डांसर्स भी नजर आ रहे हैं। सोशल मीडिया पर वीडियो शेयर करते हुए तमन्ना ने लिखा- अगर आप पर अब तक इस गाने का नशा नहीं चढ़ा है तो हुकस्टेप ये रहा।
यूजर्स ने की तमन्ना के डांस की तारीफ 
सोशल मीडिया पर तमन्ना की डांस वीडियो पर यूजर्स उनकी खूब तारीफ कर रहे हैं। एक यूजर ने लिखा- ये तो ओरिजिनल गाने से भी बेहतर है।
एक यूजर ने लिखा- मुझे इस बात का जरा भी अंदाजा नहीं था कि आप इतना अच्छा डांस करती हैं तमन्ना! सो हॉट एंड कूल!
10 अगस्त को रिलीज होगी जेलर 
6 जुलाई को फिल्म जेलर का ट्रेलर रिलीज हुआ। फिल्म में तमन्ना भाटिया सुपरस्टार रजनीकांत के साथ कावाला गाने पर डांस करती दिख रही हैं। रजनीकांत और तमन्ना एक-साथ गाने का हुक स्टेप कर रहे हैं। इस गाने को शिल्पा राव और अनिरुद्ध रविचंदर ने गाया है। अनुराज कामराज ने गाने के लिरिक्स लिखे हैं। फिल्म इस साल 10 अगस्त को रिलीज होगी।
फिल्म में मोहनलाल, जैकी श्रॉफ भी दिखेंगे 
फिल्म के डायरेक्टर नेल्सन दिलीप कुमार हैं। फिल्म में रजनीकांत एक जेलर के रोल में हैं जो एक मिशन पर है। फिल्म में कन्नड़ सुपरस्टार शिव राजकुमार, रमैया कृष्णन, योगी बाबू, वसंत रवि और विनायकन नजर आएंगे। मलयालम सुपरस्टार मोहनलाल भी फिल्म में स्पेशल अपीयरेंस देंगे। साथ ही बॉलीवुड एक्टर जैकी श्रॉफ भी फिल्म में नजर आएंगे।